ጠቅላይ ሚኒስትር ሃይለማርያም በእንግሊዝ በደረሰው የሽብር ጥቃት የተሰማቸውን ጥልቅ ሃዘን ገለጹ 
በእንግሊዝ ማንችስተር ከተማ በንጹሃን ዜጎች ላይ በደረሰው የሽብር አደጋ የኢ.ፌ.ዲ.ሪ. ጠቅላይ ሚኒስትር ሃይለማርያም ደሳለኝ የሐዘን መግለጫ አስተላለፉ፡፡ጠቅላይ ሚኒስትር ሃይለማርያም ደሳለኝ ለእንግሊዝ አቻቸው ለጠቅላይ ሚኒስትር ቴሬሳ ሜይ ባስተላለፉት መልዕክት፣ በንጹሃን ዜጎች ላይ በተፈጸመው የሽብር ጥቃት ምክንያት በደረሰው የሞትና የመቁሰል አደጋ የተሰማቸውን ጥልቅ ሐዘን ገልጸዋል፡፡ጠቅላይ ሚኒስትሩ አያይዘውም ኢትዮጵያ የተፈጸመውን ዘግናኝ የሽብር ጥቃት በጽኑ እንደምታወግዘው አመልክተዋል፡፡በዚህ አስቸጋሪ ወቅት ኢትዮጵያ ከእንግሊዝ ህዝብና መንግስት ጎን እንደምትቆም ገልጸው በሽብር አደጋው ምክንያት ህይወታቸውን ላጡ ቤተሰቦችና ጉዳት ለደረሰባቸው ዜጎች መጽናናትን ተመኝተዋል ሲል የውጭ ጉዳይ ሚኒስቴር አስታውቋል-(ኢዜአ) ፡፡